tartuNLP/wikipedia-smugri-20251201 huggingface dataset:
Ageranós

Ageranós () on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 16 (2021).
Ageranóksen kylä sijaitsee Mánin niemimaan itärannikolla eli Lakonianlahden rannalla olevalla pienellä niemellä noin 50 kilometriä etelään Spártin kaupungista. Se on rakennettu noin 50 metrin korkeuteen merenpinnasta laskettuna. Ageranós on osa Neochórin kyläyhdyskuntaa.
Kylässä on useita Mánille tyypillisiä tornimaisia kivitaloja, ja se on suojeltu perinteisenä asutuksena. Tornimaisiin taloihin lukeutuvat muun muassa Grigorákisin, Tsikourióksen, Altzerinákoksen ja Xintarákoksen tornit. Antiikin ajan Arainonin eli Arainoksen kaupunki tai kylä sijoitetaan nykyisen Ageranóksen paikalle, koska antiikin aikainen nimi vaikuttaa säilyneen muuntuneena nykyisen kylän nimessä. Paikalta on tehty roomalaisaikaisia löydöksiä.
Asopós (Lakonia)

Asopós () on Kreikan kylä sekä samanniminen Monemvasián kunnan kunnallisyksikkö (Δημοτική Ενότητα Ασωπού, "Dimotikí Enótita Asopoú") ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on ja varsinaisen Asopóksen kylän väkiluku (2021).
Maantiede.
Asopóksen kylä sijaitsee noin 68 kilometriä kaakkoon Spártista ja noin 3,5 kilometriä sisämaahan Lakonianlahden rannasta. Asopóksen kunnallisyksikkö käsittää alueen Monemvasián kunnan läntisessä keskiosassa. Kunnallisyksikön suurin asutus on Papadiánikan kylä.
Historia.
Asopóksen kylän ensimmäiset asukkaat tulivat Kreetalta. Kylän vanha nimi on "Konteviánika" (Κοντεβιάνικα ). Nykyisen nimensä kylä on ottanut noin viiden kilometrin päässä nykyisen Plýtran paikalla sijainneelta antiikin ajan Asopoksen kaupungilta.
Asopós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Monemvasián kuntaan yhdessä Moláoin, Voiésin ja Zárakasin kanssa.
Kunnallisyksikön osat.
Asopóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Diró

Diró (, ) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 13 (2021).
Dirón kylä sijaitsee Mánin niemimaan itäosan sisämaassa noin 46 kilometriä etelään Spártin kaupungista ja noin kolme kilometriä sisämaahan Lakonianlahden rannasta. Se on osa Marathéan kyläyhdyskuntaa. Antiikin ajan Lasin kaupunki sijaitsi nykyisen kylän lähellä. Sen akropoliilla, joka on heti nykyisen kylän itäpuolella, on nykyisin keskiaikaisen Passaváksen linnan rauniot.
Geráki

Geráki (, ) on Kreikan kylä, joka kuuluu hallinnollisesti Evrótasin kuntaan, Lakonian alueyksikköön ja Peloponnesoksen alueeseen. Kylän väkiluku on (2021).
Gerákin kylä sijaitsee noin 36 kilometriä itäkaakkoon Spártin kaupungista. Se on rakennettu noin 330 metrin korkeuteen merenpinnasta laskettuna. Antiikin aikana nykyisen kylän paikalla sijaitsi Geronthrain kaupunki. Sen akropoliina toimi saman kukkulan huippu, jonka rinteeseen nykyinen kylä on rakennettu. Nykyisen Gerákin kylän nimi on muuntunut Geronthraista. Antiikin aikaisen kaupungin mukaan on nimetty myös Evrótaksen kunnan osa Gerónthresin kunnallisyksikkö, joka on entinen itsenäinen kunta ja jossa Geráki sijaitsee.
Keskiajalla frankkivallan aikana vuonna 1209 hieman idempänä olevalle vuorenhuipulle rakennettiin Gerákin linna, joka korvasi Geronthrain vanhan akropoliin linnoituspaikkana. Paikalla, joka nykyisin tunnetaan nimellä Palaiókastro, on linnan ja linnoituskaupungin raunioita. Niiden vuoksi Gerákia kutsutaan joskus ”Pieneksi Mystrakseksi”.
Nykyinen kylä on jälleen antiikin aikaisen kaupungin paikalla. Gerákin pääkirkko on omistettu Neitsyt Marian kuolonuneen nukkumiselle ("Koímisi tis Theotókou"). Kylän bysanttilaisaikaisiin kirkkoihin lukeutuvat muun muassa Pyhän Johannes Khrystystomoksen ("Ágios Ioánnis o Chrysóstomos") ja Pyhän Nikolaoksen ("Ágios Nikólaos") kirkot.
Geráki muodostaa myös laajemman kyläyhdyskunnan (Δημοτική Κοινότητα Γερακίου, "Dimotikí Koinótita Gerakíou"), johon kuuluu varsinaisen Gerákin kylän lisäksi Velotán kylä. Koko yhdyskunnan väkiluku on (2021).
Giakoumaíïka

Giakoumaíïka () on Kreikan kylä, joka kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 8 (2021).
Giakoumaíïkan kylä sijaitsee Lakonian pohjoisosassa lähellä Arkadian alueyksikön rajaa noin 39 kilometriä pohjoisluoteeseen Spártin kaupungista ja noin 29 kilometriä eteläkaakkoon Megalópolin kaupungista. Se on rakennettu Evrótas-joen sivujoen Kotitsiánin varrelle ja sijaitsee hieman länteen jokien yhtymäkohdasta. Giakoumaíïka on osa Logkaníkoksen kyläyhdyskuntaa.
Antiikin ajan Belbinan (myös Belemina) kaupunki sijoitetaan nykyisen kylän tienoille. Kylän lähellä sijaitsevat myös keskiaikaisen Chelmóksen linnan rauniot. Sen paikalla sijaitsi antiikin aikana spartalainen rajalinnoitus Athenaion.
Iérakas

Iérakas (, ) eli Gérakas (Γέρακας) on Kreikan kylä, joka kuuluu hallinnollisesti Monemvasián kuntaan, Lakonian alueyksikköön ja Peloponnesoksen alueeseen. Kylän väkiluku on 55 (2021).
Iérakasin kylä sijaitsee noin 90 kilometriä itäkaakkoon Spártin kaupungista lähellä Lakonian itärannikkoa ja Myrtóonmeren rantaa. Antiikin aikana nykyisen kylän tienoilla sijaitsi Zaraksin kaupunki, josta kylän nimi on muuntunut. Kylän pääelinkeinoja ovat karjankasvatus ja kalastus.
Iérakas muodostaa myös laajemman kyläyhdyskunnan (Δημοτική Κοινότητα Ιέρακος, "Dimotikí Koinótita Iérakos"), johon kuuluvat varsinaisen Iérakasin kylän lisäksi kylät Ágios Ioánnis, Ariána, Limáni Iéraka ja Longári. Koko yhdyskunnan väkiluku on 129 (2021). Limáni Iéraka on Iérakasin ranta-asutus ja satama, joka sijaitsee Gérakaksenlahden rannalla ja josta etäisyys varsinaiseen Iérakasiin on noin neljä kilometriä.
Gérakas

Gérakas () voi viitata seuraaviin paikkoihin Kreikassa:
Karvelás

Karvelás () on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 226 (2021).
Karvelásin kylä sijaitsee Mánin niemimaan itäosan sisämaassa noin 49 kilometriä etelään Spártin kaupungista ja noin viisi kilometriä sisämaahan Lakonianlahden rannasta. Kylän rakennuskantaan kuuluu useita Mánille tyypillisiä tornimaisia kivitaloja.
Karvelás muodostaa myös laajemman kyläyhdyskunnan (Δημοτική Κοινότητα Καρβελά, "Dimotikí Koinótita Karvelá"), johon kuuluvat varsinaisen Karvelásin kylän lisäksi kylät Gefyráki ja Petrovoúni. Koko yhdyskunnan väkiluku on 322 (2021).
Kyparíssi

Kyparíssi (, ) on Kreikan kylä, joka kuuluu hallinnollisesti Monemvasián kuntaan, Lakonian alueyksikköön ja Peloponnesoksen alueeseen. Kylän väkiluku on 162 (2021).
Kyparíssin kylä sijaitsee Párnonas-vuoren juurella lähellä Lakonian itärannikkoa eli Myrtóonmeren rantaa noin 84 kilometriä itäkaakkoon Spártin kaupungista. Se on rakennettu noin 83 metrin korkeuteen merenpinnasta laskettuna. Antiikin aikana nykyisen kylän lähellä sijaitsi Kyfantan kaupunki. Sen akropoliina toimi kukkula, joka kohoaa heti kylän koillispuolella. Nykyisen kylän nimen on selitetty tulevan joko seudun sypressipuista tai suurmaanomistajasta nimeltä Kyparrísis. Kylä on rakennuskannaltaan perinteinen ja muistuttaa mantereisesta sijainnistaan huolimatta monin tavoin perinteistä saaristokylää, koska se sai tieyhteyden vasta vuonna 1970.
Kyparíssi muodostaa myös laajemman kyläyhdyskunnan (Δημοτική Κοινότητα Κυπαρισσίου, "Dimotikí Koinótita Kyparissíou"), johon kuuluvat varsinaisen Kyparíssin kylän lisäksi kylät Kápsala, Mitrópoli ja Paralía. Koko yhdyskunnan väkiluku on 402 (2021). Paralía on Kyparíssin ranta-asutus, josta etäisyys varsinaiseen Kyparíssiin on noin kilometrin.
Hällbybrunn

Hällbybrunn on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 3 394 asukasta vuonna 2021.
Ärla

Ärla on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 1 302 asukasta vuonna 2021.
Kjulaås

Kjulaås on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 956 asukasta vuonna 2021.
Hållsta

Hållsta on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 888 asukasta vuonna 2021.
Kvicksund

Kvicksund on taajama Eskilstunan ja Västeråsin kuntien alueella osittain Södermanlandin läänissä ja maakunnassa, osittain Västmanlandin läänissä ja maakunnassa Ruotsissa. Taajamassa oli 2 253 asukasta vuonna 2021. Taajaman pohjoisosa sijaitsee Nyckelön-saarella Mälaren-järvessä ja eteläosa järven rannalla. Saarelta on siltayhteys sekä järven etelä- että pohjoispuolelle.
Shahla Jahed

Khadijeh ”Shahla” Jahed (; 10. toukokuuta 1969 – 1. joulukuuta 2010 Evinin vankila) oli iranilainen murhasta tuomittu sairaanhoitaja.
Jahed oli määräaikaisessa avioliitossa jalkapalloilija Nasser Mohammadkhanin kanssa. Mohammadkhanin pääasiallinen vaimo Laleh Saharkhizan löydettiin kuoliaaksi puukotettuna kotoaan lokakuussa 2002. Mohammadkhani oli samaan aikaan Saksassa. Jahed pidätettiin epäiltynä murhasta marraskuussa 2003. Nasser Mohammadkhani oli myös epäiltynä osallisuudesta rikokseen, mutta hänet vapautettiin useita kuukausia kestäneen vangitsemisen jälkeen. Mohammadkhani kuitenkin tuomittiin 74 raipaniskuun Jahedin hänelle tuoman oopiumin käytöstä.
Shahla Jahed tunnusti murhan ollessaan ennen oikeudenkäyntiä vangittuna, mutta perui tunnustuksensa oikeudessa. Tämän johdosta esitettiin epäilyjä, että tunnustus olisi ollut Iranissa tavanomaiseen tapaan pakotettu. Jahed tuomittiin kuolemaan kesäkuussa 2004. Marraskuussa 2005 rikostapauksesta määrättiin suoritettavaksi uusi rikostutkinta. Kuolemantuomio pidettiin voimassa syyskuussa 2006. Ajatolla Mahmoud Hashemi Shahroudi määräsi jälleen uuden tutkinnan vuonna 2008. Jahedin kuolemantuomio kuitenkin pidettiin voimassa helmikuussa 2009. Jahed kirjoitti 13. syyskuuta 2010 ajatolla Sadeq Larijanille, mutta hänet teloitettiin Evinin vankilassa hirttämällä ennen aamun rukouskutsua 1. joulukuuta 2010. Iranin lain mukaan uhrin perhe olisi halutessaan voinut armahtaa murhasta tuomitun, mutta se ei tähän suostunut. Ennen teloitustaan Jahed rukoili, purskahti itkuun ja pyysi henkensä tulevan säästetyksi. Uhrin veli osallistui teloitukseen potkaisemalla siinä käytetyn korokkeen Jahedin jalkojen alta.
Iranin ihmisoikeuksien puolestapuhujat epäilivät Jahedin tunnustaneen pakotettuna. Kuolemantuomio perustui lähinnä tunnustukseen, jonka Jahed itse perui. Ihmisoikeusaktivisti Karim Lahidji piti Jahedia naisvihamielisen yhteiskunnan uhrina. Jahedin teloitus oli Iranissa 146. vuonna 2010 toimeenpantu.
Egon Kjerrman

Ernst Egon Napoleon Kjerrman (25. syyskuuta 1920 Göteborg – 13. maaliskuuta 2007 Västerås) oli ruotsalainen säveltäjä ja kapellimestari. Hän työskenteli Sveriges Radiolla vuosina 1952–1986 ja tuli tunnetuksi Skansenin yhteislaulujen johtajana. Kjerrman aloitti pianonsoiton 7-vuotiaana ja opiskeli kanttoriksi Kuninkaallisessa musiikkikorkeakoulussa. Hän myös asui muutaman vuoden 1940- ja 1950-lukujen vaihteessa Yhdysvaltojen Chicagossa, jossa hän työskenteli muun muassa poliisina.
Reyhaneh Jabbari

Reyhaneh Jabbari (; 1987 – 25. lokakuuta 2014) oli iranilainen nainen, joka teloitettiin murhasta, jonka uhrina oli hänen raiskausyrityksestä syyttämänsä mies. Hänen tapaustaan käsiteltiin laajasti kansainvälisessä lehdistössä.
Jabbari työskenteli sisustusarkkitehtinä. Hänet pidätettiin vuonna 2007 puukotuksesta, jonka uhri oli entinen tiedusteluministeriön työntekijä Morteza Abdolali Sarbandi. Jabbari tuomittiin kuolemaan Teheranissa vuonna 2009. YK:ssa kiinnitettiin huomiota siihen, että tuomio perustui uhattuna annettuihin tunnustuksiin. Jabbari oli pidätyksen jälkeen kahden kuukauden ajan eristettynä vailla pääsyä juristin tai perheensä puheille. Sosiaalisessa mediassa kampanjoitiin Jabbarin teloitusta vastaan.
Jabbarin läheiset eivät onnistuneet saamaan Jabbarille armahdusta uhrin perheeltä. Jabbari teloitettiin hirttämällä aamulla 25. lokakuuta 2014. Amnesty International piti teloitusta äärimmäisenä pettymyksenä ja siihen johtanutta tutkintaa vakavasti viallisena. Myös Yhdysvallat ja Yhdistynyt kuningaskunta tuomitsivat teloituksen. Jabbarin äiti, näyttelijä Shole Pakravan lähti maanpakoon Saksaan Jabbarin kahden siskon kanssa. Saksalainen Steffi Niederzoll ohjasi yhteistyössä Pakravanin kanssa tekemänsä dokumentin "Seven Winters in Tehran" (2023).
Egon

Egon on alun perin saksankielisellä alueella käytössä ollut ja sieltä Ruotsiin, Norjaan ja Tanskaan levinnyt miehen nimi, jonka alkuperän arvellaan olevan miekanterää tarkoittavassa sanassa (vrt. ruotsin kielen "egg"). Norjassa nimi oli ensimmäisenä tai ainoana etunimenä 260 miehellä vuosina 1900–2017. Nimipäivä on 5. marraskuuta yhdessä Egilin kanssa. Ruotsissa nimi oli suosituimmillaan 1920- ja 1930-luvuilla. Nimipäivää juhlitaan Ruotsissa 11. maaliskuuta yhdessä Edvinin kanssa. Tanskassa nimi oli suosittu 1900-luvun alussa, mutta 1940-luvulta alkaen harvinaisempi. Vuonna 2024 Egon oli etunimenä 3 114 tanskalaisella.
Teheranin kansainvälinen lyhytelokuvafestivaali

Teheranin kansainvälinen lyhytelokuvafestivaali () on lyhytelokuville omistettu vuosittainen tapahtuma Teheranissa Iranissa. Se perustettiin vuonna 1983 ja on sittemmin pidetty joka lokakuu.
Teheranin kansainvälisessä lyhytelokuvafestivaalissa järjestetään nykyään kansallinen ja kansainvälinen kilpailu. Festivaalilla on Oscar-palkintojen myöntäjien tunnustama asema, joten Teheranin kansainvälisen lyhytelokuvafestivaalin suurpalkinnon voittaja on kelvollinen harkittavaksi Oscar-palkintoehdokkaaksi. Teheranin kansainvälisen lyhytelokuvafestivaalin järjestäjä on Iranilaisen nuorison elokuvaseura. Festivaali hyväksyttiin vuonna 2005 International Short Film Conferencen jäsenfestivaaliksi. Vuonna 2014 tapahtumaan lähetettiin lähes 3 000 elokuvaa 104:sta eri maasta. Vuonna 2024 sinne tehtiin ennätykselliset 13 651 lähetystä, joka oli noin kaksinkertainen määrä verrattuna edellisen vuoden lähetyksiin.
Mehdi Hosseini

Mehdi Hosseini Bami (; s. 1979 Teheran) on iranilainen säveltäjä.
Hosseini aloitti persialaisen musiikin opiskelun Iranissa ja sai myös sävellyksen perusopetusta Farhad Fakhreddinilta. Hän sai maisterin arvon Pietarin konservatoriosta, jossa häntä oli opettanut Aleksandr Mnatsakanjan. Opiskeltuaan vielä Sergei Slonimskin johdolla Hosseini väitteli musiikin tohtoriksi sävellyksessä. Lisäksi hän sai opetusta Nigel Osbornelta ja Tatjana Beršadskajalta. Hosseini on säveltänyt sinfonista musiikkia ja teoksia kamariorkesterille. Monodialla on ollut merkittävä asema hänen tuotannossaan. Hosseini on tehnyt myös etnomusikologista tutkimustyötä persialaisen alueellisen kansanmusiikin ja erityisesti dastgāh-järjestelmän aiheista.
Hosseini on tehnyt yhteistyötä lukuisten venäläisten orkesterien ja kokoonpanojen kanssa. Hänen teoksiaan on julkaistu Venäjällä ja esitetty muun muassa Mariinski-teatterissa. Vuonna 2011 hän perusti Pietarin nykymusiikkikeskuksen ja vuonna 2013 Pietarin kansainvälisen uuden musiikin reMusik-festivaalin. Hosseini sai vuonna 2013 albumillaan "Monodies" Iranin musiikkitalon vuoden parhaan albumin palkinnon.
Apopi

Apopi tai Apepi oli 15. dynastian hyksoihin lukeutunut faarao, joka hallitsi noin 1585–1542 eaa tai 1566–1526 eaa. Hänen valtaistuinnimensä oli Aaweserre tai Aauserra (”Suuri ja mahtava kuin Re”). Manethon mukaan Apopi olisi hallinnut 36 vuotta ja 7 kuukautta. Jotkut tutkijat ovat kuitenkin sitä mieltä, että kysymyksessä on ollut kaksi peräkkäistä hallitsijaa, joilla oli sama nimi. Apopin nimi mainitaan useissa asiakirjoissa ja lukuisissa tuolta ajalta peräisin olevissa rakennuksissa. Apopilla oli kaksi sisarta, Tani ja Tcharydjet sekä tytär Harta. Apopin hallituskauden ensimmäisten vuosien aikana Ylä- ja Ala-Egyptin välillä vallitsi rauha, mutta levottomuudet alkoivat Thebassa hallinneen Seqenenre Taon kaudella ja jatkuivat hänen seuraajansa Kamosen aikana.
Apopi hallitsi vielä kautensa alkuvaiheessa suurta osaa Egyptistä, mutta Theban faaraoiden peräkkäisten hyökkäysten seurauksena Apopi joutui vetäytymään pohjoiseen pääkaupunkinsa läheisyyteen Niilin suistoon.
Fredrik Johan Skippari

Fredrik Johan Skippari (10. helmikuuta 1859 Hamina – 8. lokakuuta 1934 Kemi) oli suomalainen Kemissä asunut apteekkari, pankinjohtaja ja lahjoittaja.
Skippari kävi neljä luokkaa Porvoon lyseota ja tuli 1876 apteekkioppilaaksi Virolahden apteekkiin. Hän muutti sitten Helsinkiin ja suoritti Kruununhaan apteekkissa työssä ollessaan farmaseuttitutkinnon 1880 ja proviisoritutkinnon 1885. Skippari oli työssä V apteekissa Helsingissä sekä lyhyempiä aikoja apteekeissa Haminassa, Hangossa ja Forssassa. Vuosina 1891–1893 hän harjoitti farmaseuttisia opintoja valtionstipendin turvin Saksassa Strassburgin ja Berliinin yliopistoissa. Vuonna 1897 hän sai omistukseensa vuonna 1860 perustetun Kemin I apteekin, jota hän piti kuolemaansa saakka. Kemissä Skippari toimi myös Pohjoismaiden Yhdyspankin Kemin konttorin johtajana 25 vuoden ajan vuoteen 1926 saakka ja Kemin Telefooni Oy:n toimitusjohtajana.
Skippari oli Kemin kaupunginvaltuuston ja rahatoimikamarin jäsenenä ja toimi valtuuston puheenjohtajana. Hän oli mukana perustamassa 1887 Suomen farmaseuttista yhdistystä ja toimi sen rahastonhoitajana 1889–1891. Kemissä Skippari oli mukana perustamassa Kemin Suomalaista Klubia.
Skippari lahjoitti testamentissaan Åbo Akademille 4-6 miljoonaa markkaa, Kemin kaupungille miljoona markkaa sairaalan rakentamiseksi parantumattomien sairaiden hoitamista varten, 100 000 markkaa varattomien Kemin kansakoululasten vaatetusavustuksiin, 20 000 markkaa Kemin suojeluskunnalle sekä muun muassa 200 000 markkaa Suomen apteekkariyhdistykselle ja Farmaseuttien eläkekassalle.
Perjantaimoskeija (Isfahan)

Perjantaimoskeija () on Iranin Isfahanin historiallisessa keskustassa sijaitseva moskeija. Se on esimerkki moskeija-arkkitehtuurin kehityksestä 12 vuosisadan aikana, alkaen vuodesta 841. Se on vanhin säilynyt tämäntyyppinen rakennus Iranissa ja vaikuttanut moskeijoiden suunnitteluun koko Keski-Aasiassa. Yli 20 000 m2:n kokoinen kompleksi on myös ensimmäinen rakennus, jossa sassanidien palatseissa käytetty neljän pihan rakenne yhdistyy islamilaiseen uskonnolliseen arkkitehtuuriin. Sen uurretut kupolit edustavat arkkitehtonista innovaatiota. Rakennuksissa on myös merkittäviä koristeellisia yksityiskohtia, jotka edustavat islamilaisen taiteen tyylien kehitystä tuhannen vuoden aikana. Moskeija on Unescon maailmanperintökohde vuodesta 2012.
Fārsin sassanidiaikainen arkeologinen maisema

Fārsin sassanidiaikainen arkeologinen maisema () on Unescon maailmanperintökohde, joka koostuu kahdeksasta sassanidien aikaisesta arkeologisesta kohteesta Iranin Fārsin provinssin eteläosassa. Näihin kohteisiin kuuluu dynastian perustajan Ardašir I:n rakentama pääkaupunki ja hänen poikansa Šapur I:n rakennuttamia paikkoja. Ne mukautuvat ympäröiviin maastonmuotoihin ja ilmentävät akhaimenidien ja parthialaisten kulttuuriperintöä sekä Rooman valtakunnan taiteesta saatuja vaikutteita. Kohde liitettiin maailmanperintölistalle vuonna 2018.
Samuel Anini jr.

Samuel Anini jr. (s. 7. syyskuuta 2002, Vantaa) on suomalainen jalkapalloilija, joka pelaa hyökkääjänä Veikkausliigaa Ekenäs IF:ssä. Anini jr. debytoi Veikkausliigassa kaudella 2022 24. huhtikuuta AC Oulun riveissä ottelussa IFK Marienhamnia vastaan.
Samuel Anini Jr. liittyi juniorivuosien seurastaan PKKU:sta HJK:n organisaatioon kesällä 2019. HJK:ssä hän pelasi niin HJK:n junioreissa kuin Klubi 04:n joukkueessa. Kaudella 2021 hän oli Klubi 04:n Ykkösessä pelanneen joukkueen paras maalintekijä.
Kaudeksi 2022 Anini liittyi vuokrapelaajana Veikkausliigassa pelanneen AC Oulun riveihin. AC Oulussa hän pelasi kauden pelaten 15 ottelua ja tehden kaksi maalia. Kaudeksi 2023 hän siirtyi edelleen vuokralle Veikkausliigaseura IFK Mariehamniin, jossa hän pelasi myös kauden. Hän teki IFK Mariehamnin riveissä 17 ottelussa yhden maalin. Kaudella 2024 Anini pelasi alkukaudella vielä HJK:n organisaatiossa mm. tuli kentälle yhteen Veikkausliigaotteluun HJK:n riveissä. Elokussa 2024 hän siirtyi suoralla siirrolla Veikkausliigaseura Ekenäs IF:ään, jossa hän on pelannut kaksi ottelua.
Samuel Anini jr. on pelanniut urallaan neljässä Veikkausliigaseurassa (AC Oulu, IFK Mariehamn, HJK ja EIF) kaikkiaan 35 ottelua ja tehnyt kolme maalia. Hän on pelannut Suomen nuorisomaajoukkueissa (U17, U18 ja U20) 13 ottelua ja tehnyt yhden maalin vuosina 1018-2021.
Samuel Anini jr. on syntynyt Suomessa, mutta vanhemmat muuttivat Ghanasta Suomeen 1990-luvun lopulla.
Kaniwa

Kaniwa eli kanihua ("Chenopodium pallidicaule") on ruohovartinen ravintokasvi, joka kuuluu revonhäntäkasveihin. Matalakasvuinen kaniwa on kotoisin Etelä-Amerikasta, jossa sitä kasvatetaan vuoristossa jopa 4 000 metrin korkeudessa. Kaniwa kestääkin jopa 10 asteen pakkasia ja sietää myös jonkin verran kuivuutta.
Kaniwan siemeniä syödään Perussa niin aamiaiseksi kuin pääruokanakin. Niitä käytetään myös keitoissa, muhennoksissa, jälkiruoissa, juomissa ja levonnaisissa. Etelä-Amerikan ulkopuolella kaniwaa ei tunneta kovinkaan hyvin.
Kaniwan siemenet huuhdellaan ennen käyttöä kitkerien saponiinien poistamiseksi. Siemeniä voidaan syödä sellaisenaan, paahdettuna tai jauhettuna. Lehtiä voidaan syödä pinaatin tavoin, ja kasvista saadaan myös punaista väriainetta.
Kaniwan siementen tärkkelyspitoisuus on noin 56–70 prosenttia, rasvapitoisuus 7–8 prosenttia ja proteiinipitoisuus 15–19 prosenttia. Siemenet sisältävät aminohappo lysiiniä mutta eivät gluteenia. Siemenissä on myös ravintokuitua, rautaa, sinkkiä, kalsiumia, vitamiineja, foolihappoa ja flavonoideja.
Vertti Hänninen

Vertti Petteri Hänninen (s. 1. kesäkuuta 2002, Kajaani) on suomalainen jalkapalloilija, pelipaikaltaan keskikenttäpelaaja. Hänninen on edustanut Veikkausliigassa pelannutta IF Gnistania.
Vertti Hänninen on Rovaniemen Palloseuran kasvatti. Hän pelasi kauden 2020 Kakkosessa pelanneessa RoPS II:ssa, ja seuraavalla kaudella RoPS:n ykkösjoukkuetta, joka pelasi Ykkösessä.
Hänninen siirtyi kaudeksi 2022 Veikkausliigan Seinäjoen Jalkapallokerhoon (SJK), jossa hän pelasi niin Veikkausliigajoukueessa kuin kakkosjoukkueessa SJK Akatemia. Heinäkuussa 2023 hänet lainattiin Liettuan pääsarjajoukkue Džiugas Telšiaille pelaten seurassa vain kaksi liigaottelua loukkaantumisen vuoksi. Hännisen ura oli kahden kauden mittainen.
Hänninen kaudeksi 2024 Veikkausliiga-seuraan juuri nousseen IF Gnistanin riveihin. Hän oli joukkueen kokoonpanossa kauden alussa, mutta loukkaantui ja joutui jättämään väliin seuraavat 12 liigapeliä. Loukkaantumisesta toivuttuaan Hänninen on tehnyt kuusi pääsarjamaali ollen keskeisiä pelaajia joukkueen menestykselle Veikkausliigassa.
Vertti Hänninen on pelannut Veikkausliigaa kahdesa joukkueessa (SJK ja Gnistan) kaikkiaan 21 liigapeliä ja tehnyt kuusi maalia. Suomen kaksi U20-ikäluokan maaottelua marraskuussa 2021.
Güler Duman

Güler Duman (s. 30. kesäkuuta 1967 Istanbul, Turkki) on turkkilainen kansanmusiikkitaiteilija, lauluntekijä, säveltäjä, juontaja ja musiikinopettaja. 1980-luvun alusta lähtien hänestä on tullut yksi turkkilaisen kansanmusiikin menestyneimmistä taiteilijoista. Duman on yksi 1990-luvun myydyimmistä kansanmusiikkitaiteilijoista. Hänet valittiin Saksan kulttuuriministeriön kulttuurilähettilääksi vuonna 2008.
Rasul Khadem Azghadi

Rasul Khadem Azghadi (; s. 18. maaliskuuta 1972 Mašhad) on iranilainen painija ja urheilujohtaja. Hän voitti vapaapainissa olympiakultaa vuonna 1996.
Khadem saavutti vapaapainissa olympiapronssia Barcelonassa 1992 alle 82-kiloisten sarjassa. Hän voitti alle 90-kiloisissa maailmanmestaruuden Istanbulissa 1994 ja Atlantassa 1995. Atlantan olympialaisissa 1996 hän voitti alle 90-kiloisten sarjassa kultaa. Teheranin MM-kilpailuissa 1998 hän saavutti hopeaa alle 130-kiloisten sarjassa.
Khadem on toiminut kilpauransa jälkeen valmentajana. Hän oli Iranin painiliiton puheenjohtaja vuosina 2014–2018. Hän erosi puheenjohtajan tehtävästään vuonna 2018 vastalauseena Iranin valtiojohdon vaatimukselle, että iranilaispainijoiden piti hävitä otteluita tahallaan välttääkseen joutumasta painimaan israelilaisia vastaan.
Khademin veli Amir Reza Khadem Azghadi on kaksinkertainen vapaapainin olympiamitalisti. Heidän isänsä Mohamed Khadem Khorasani kilpaili olympialaisten vapaapainissa vuonna 1960 ja saavutti MM-hopeaa vuonna 1962.
Pekka Brofeldt (kalastusneuvos)

Pekka Brofeldt (12. lokakuuta 1884 Hämeenlinna – 23. joulukuuta 1966 Tuusula) oli suomalainen kalastusneuvos ja Evon kalastuskoeaseman johtaja.
Pekka Brofeldtin vanhemmat olivat Hämeenlinnan kuritushuoneen ja työvankilan johtaja, valtiopäivämies ja kollegiasessori Petter Adolf Brofeldt (1843–1898) ja Anna Augusta Bergström. Hän pääsi ylioppilaaksi Hämeenlinnan lyseosta 1904 ja valmistui Helsingin yliopistosta filosofian kandidaatiksi 1910 ja filosofian maisteriksi 1912. Hän teki opintomatkoja Saksan ohella Skandinavian maihin ja Viroon. Brofeldt opiskeli kalataloutta Saksassa yhdeksän kuukauden ajan vuosina 1913–1914 kalabiologien Schiemenzin ja Hoferin johdolla. Hän tutustui tällöin myös Saksan suurimman kalanviljelylaitoksen toimintaan.
Vuonna 1916 Brofeldt nimitettiin Evon kalastuskoulun ja kalastuskoeaseman johtajaksi. Vuoden 1919 alussa hän siirtyi kalastusneuvokseksi vastaperustettuun kalastushallitukseen Helsinkiin, mutta jatkoi myös Evon kalastuskoeaseman johtajana vuoteen 1948 saakka. Sen jälkeen kun kalastushallitus yhdistettiin maataloushallitukseen vuonna 1924, Brofeldt nimitettiin kalastusneuvokseksi maataloushallituksen kalatalousosastolle ja hän hoiti virkaa vuoteen 1952 saakka. Hän patentoi kalahissin ja oli aktiivisesti mukana rakennettuihin jokiin liittyvissä kalatalouskysymyksissä. 
Brofeldt julkaisi useita kalataloudellisia tutkimuksia koti- ja ulkomaisissa julkaisuissa. Hän oli Suomen Kalastusyhdistyksen johtokunnan jäsen vuodesta 1923 alkaen ja Kalatalousklubin sihteri vuodesta 1919. Suomen sisällissodan aikana Brofeldt oli eversti Vilkmanin esikunnassa kansliapäällikkönä.
Pekka Brofeldt oli naimisissa vuodesta 1913 Tyyni Hedvig Hjeltin kanssa.
Amir Reza Khadem Azghadi

Amir Reza Khadem Azghadi (; s. 10. helmikuuta 1970 Mašhad) on iranilainen painija ja poliitikko. Hän saavutti vapaapainissa kaksi olympiapronssia ja voitti yhden maailmanmestaruuden. Hän oli neljän vuoden ajan Iranin parlamentin jäsen.
Khadem kilpaili olympialaisten vapaapainissa ensimmäisen kerran Soulissa 1988 alle 68-kiloisten sarjassa mutta ei yltänyt pistesijoille. Hän saavutti alle 74-kiloisissa MM-pronssia Tokiossa 1990 ja voitti seuraavana vuonna Varnan MM-kilpailuissa kultaa. Barcelonan olympialaisissa 1992 hän saavutti alle 74-kiloisten sarjassa pronssia. Seuraavana vuonna hän siirtyi alle 82-kiloisten sarjaan ja voitti kultaa Aasian kisoissa Hiroshimassa 1994. Atlantan olympialaisissa 1996 hän saavutti jälleen pronssia. Sydneyn olympialaisissa 2000 Khadem oli avajaisissa joukkueensa lipunkantaja ja sijoittui vapaapainin alle 85-kiloisten sarjassa neljänneksi.
Khademin veli Rasul Khadem Azghadi on vapaapainin olympiavoittaja ja kaksinkertainen maailmanmestari. Heidän isänsä Mohamed Khadem Khorasani kilpaili olympialaisten vapaapainissa vuonna 1960 ja saavutti MM-hopeaa vuonna 1962.
Tall Tamr

Tall Tamr () on pikkukaupunki Syyriassa Al-Hasakan maakunnassa Khaburjoen varrella. Kylän perustivat paikalle asettuneet assyrialaiset pakolaiset Irakista 1900-luvun alkupuoliskolla. Vuoden 2004 väestönlaskennan mukaan sen asukasluku oli 7 285. Nykyisin asukkaiden enemmistö on kurdeja ja arabeja assyrialaisten muodostaessa vähemmistön.
Maantiede.
Tall Tamr sijaitsee Syyrian Al-Hasakan maakunnassa Khaburjoen varrella. Se on yksi joen varren 35 alkujaan assyrialaisesta kylästä. Nykyisin Tall Tamr on niistä suurin. Paikka on kahden tärkeän valtatien yhteydessä. Toinen kulkee kohti Aleppoa lännessä ja toinen kohti Ras al-Ainia pohjoisessa.
Historia.
Khaburin varren assyrialaisasutus on peräisin 1900-luvun alkupuoliskolta. Assyrialaiset olivat ensin paenneet assyrialaisten kansanmurhaa Turkin Hakkarin alueelta Irakiin, jossa heidän ja Irakin keskushallinnon välillä puhkesi verisiä yhteenottoja 1930-luvun alkupuuolella. Tämä johti monien muuttoon Ranskan tuolloin mandaattialueenaan hallitsemaan Syyriaan harvaan asutetun Khaburjoen alueelle. Tall Tamriin asettuneet assyrialaiset rakennuttivat paikalle Neitsyt Marian kirkon 1930-luvulla. Tall Tamrin nykyinen kirkko rakennettiin vanhan paikalle 1980-luvulla. Kirkon lähelle on rakennettu 1970-luvulla myös moskeija paikkakunnan islaminuskoisen väestönosan kasvaessa.
Äärijärjestö Isisin joukot iskivät Khaburin assyrialaisiin kyliin vuonna 2015. Tall Tamrista ja muista kylistä otettiin satoja panttivankeja, joiden valtaosa vapautettiin lopulta neuvottelujen kautta. Myöhemmin paikkaa hallitsi kurdien YPG, kunnes Syyrian armeijan joukot ottivat kaupungin haltuunsa Turkin ja sen tukemien Syyrian kapinallisten aloitettua hyökkäyksen Pohjois-Syyriaan lokakuussa 2019.
Väestö.
Tall Tamrin asukasluku oli Syyrian vuoden 2004 väestönlaskennan mukaan 7 285. Vuonna 1994 vastaava lukema oli 5 216 ja vuonna 1940 1 244. Kylän nykyisten asukkaiden enemmistö on kurdeja ja aloilleen asettuneita beduiineja. Assyrialaiset muodostavat noin 20 % kaupungin nykyisistä asukkaista.
Kresoliftaleiini

Kresoliftaleiini (C22H18O4) eli o-kresoliftaleiini on ftaleiinirakenteinen aromaattinen orgaaninen yhdiste. Yhdistettä voidaan käyttää esimerkiksi analyyttisessä kemiassa reagenssina.
Ominaisuudet, valmistus ja käyttö.
Huoneenlämpötilassa kresoliftaleiini on valkoista tai ruskehtavaa kiteistä ainetta. Yhdiste liukenee hieman veteen ja paremmin etanoliin tai 2-metoksietanoliin. Aineen liuokset ovat pH-indikaattoreita ja muuttuvat väriltään värittömistä violetinpunaisiksi pH-alueella 8,2–9,8.
Kresoliftaleiinia valmistetaan o-kresolin ja ftaalianhydridin reaktiolla. Katalyyttinä käytetään sinkkikloridia. 
Kresoliftaleiinia käytetään pH-indikaattorina ja kalsiumpitoisuuden määrittämiseen. Se on ainesosa myös eräissä musteissa ja liimoissa.
Conor Geekie

Conor Geekie (s. 5. toukokuuta 2004 Strathclair, Manitoba) on kanadalainen jääkiekkoilija, pelipaikaltaan keskushyökkääjä. Geekie edustaa NHL-joukkue Tampa Bay Lightningia.
Ennen NHL-uraansa Geekie pelasi WHL-juniorisarjassa Winnipeg Icen ja Swift Current Broncosin joukkueissa. Arizona Coyotes varasi hänet ensimmäisellä kierroksella 11. varausvuorolla . Kesäkuussa 2024 Utah Hockey Club kauppasi Geekien, Janis Moserin, seitsemännen kierroksen varausvuoron vuoden 2024 varaustilaisuudessa ja toisen kierroksen varausvuoron vuoden 2025 varaustilaisuudessa Lightningiin vaihdossa Mihail Sergatšoviin. Geekie on pelannut yhden NHL:n runkosarjan ottelun ilman tehopisteitä. Tilastot päivitetty 12. lokakuuta 2024.
Jiri Koski

Jiri Koski (s. 20. huhtikuuta 1995) on suomalainen jalkapallomaalivahti, joka edustaa Veikkausliigassa pelaavaa FC KTP:tä
Jiri Koski aloitti jalkapallouransa Jyväskylässä junioriseuroinaan FC Vaajakoski ja JJK Jyväskylä. Hän oli JJK:n Veikkausliigan ykkösjoukueen varamaalivahtina, mutta peliaikaa ei silloin vielä tullut Veikkausliigassa.
Jiri Koski oli useissa seuroissa varamaalivahdin roolissa ennen kuin pääsi ykkösmaalivahdiksi Kakkosessa pelanneeseen Atlantis FC:hen kausiksi 2014-2015. Vuonna 2016 hän pelasi HJK:n organisaatiossa; pääosin Klubi 04:n Kakkosen pelejä. Hän kävi kerran HJK:n Veikkausliigajoukkueen maalin suulla, kun tuli vaihdosta maaliin 17. lokakuuta 2016 käytyyn peliin Ilves-HJK. Kaudella 2017 hän siirtyi Kotkaan FC KTP:n maaliin. Hän oli kauden paras Kakkosen A-lohkon maalivahti ja oli nostamassa FC KTP:tä Ykköseen, jossa hän pelasi kaudet 2018 ja 2019. Kaudella 2020 hän oli Ykkösessä pelanneen Ekenäs IF:n maalilla siirtyen kaudeksi 2021 IF Gnistaniin, jossa hän on pelannut kolme kautta Ykkösessä ja kaudella 2024 Veikkausliigaan nousseessa IF Gnistanissa.
Jiri Koski on pelannut Veikkausliigaa kahdessa joukkueessa (HJK ja Gnistan) kaikkiaan yhdeksän liigapeliä. Hänellä on tilillä Suomen kaksi U17-ikäluokan maaottelua vuosilta 2011-2012.
Runar Forsius

Runar Forsius (10. lokakuuta 1884 Hamina – 31. lokakuuta 1935 Helsinki) oli suomalainen lääkäri ja hyönteistieteilijä.
Runar Forsiuksen vanhemmat olivat kouluneuvos Walter Woldemar Forsius ja Emilia (Mili) Sofia Lilius. Hän pääsi ylioppilaaksi 1902 (Nya svenska samskolan i Helsingfors) ja hän valmistui lääketieteen kandidaatiksi 1912 ja lääketieteen lisensiaatiksi 1914. Forsius toimi kulkutautisairaalan apulaislääkärinä 1914–1927, oli Käpylän aluelääkärinä 1927 sekä vuodesta 1927 alkaen Töölön aluelääkärinä kuolemaansa asti. Forsius toimi myös koululääkärinä Helsingin ruotsalaisissa oppikouluissa. Hän oli sotilaslääkärinä 1918—1923 ja suojeluskuntalääkärinä 1923–1927, jolloin hän toimi lääkintäkomppanian päällikkönä Helsingin suojeluskunnassa. Forsius oli myös Helsingin VPK:n lääkäri. 
Forsius harrasti hyönteistutkimusta ja oli Helsingin Entomologiseh Yhdistyksen perustajia ja sen monivuotinen puheenjohtaja. Forsius oli tunnettu etenkin lehtipistiäisten tutkijana. Hän julkaisi tutkimuksia hyönteistieteen alueelta ja otti osaa entomologisim kongresseihin Kööpenhaminassa ja Oslossa. Forsius oli useiden suomalaisten ja ulkomaisten tieteellisten seurojen jäsen.
Runar Forsius oli naimisissa vuodesta 1918 Saima Alexandra Granitin kanssa. Heidän poikansa oli silmälääkäri, perinnöllisyystieteilijä ja professori Henrik Forsius.
Jett Luchanko

Jett Luchanko (s. 21. elokuuta 2006 London, Ontario, Kanada) on kanadalainen jääkiekkoilija, pelipaikaltaan keskushyökkääjä. Luchanko edustaa NHL-joukkue Philadelphia Flyersia. 
Ennen NHL-uraansa Luchanko pelasi OHL-juniorisarjassa Guelph Stormin joukkueessa. Philadelphia Flyers varasi hänet ensimmäisellä kierroksella 13. varausvuorolla . Luchanko on pelannut yhden NHL:n runkosarjan ottelun ilman tehopisteitä. Uran tilastot päivitetty 12. lokakuuta 2024.
Ahmad Pejman

Ahmad Pejman (; 1935 Lar – 29. elokuuta 2025 Santa Monica) oli iranilainen säveltäjä. Hän teki suurimman osan työstään synnyinmaassaan, mutta asui Los Angelesissa Yhdysvalloissa.
Pejman suoritti musiikkiopintoja Wienissä. Hänen opettajiinsa kuului Thomas Christian David. Pejman opiskeli valmistumisensa jälkeen Columbian yliopistossa, mutta joutui keskeyttämään filosofian tohtorin arvoon tähdänneet opinnot, sillä Iran lopetti islamilaisen vallankumouksen jälkeen ulkomaille lähetettyjen opiskelijoiden opintojen tukemisen. Pejman asui perheineen Yhdysvalloissa vuodesta 1976 ja työskenteli vuosien ajan New Yorkissa, mutta palasi 1990-luvun alkupuolella Iraniin. Hänen tuotantoonsa kuuluu muun muassa näyttämömusiikkia, kuten balettia ja oopperaa. Pejman teki musiikkia monien iranilaisten ohjaajien, kuten Majid Majidin, Bahman Farmanaran, Rakhshan Banietemadin ja Mohsen Makhmalbafin elokuviin. Hän on tehnyt yhteistyötä Tehrangeles-yhteisöön kuuluvien muusikoiden kanssa.
Pejman teki sovitukset Dariush Eghbalin albumiin "Khamosh Namirid" ja sävelsi kolme sen lauluista. Hän omaksui musiikkiinsa persialaisen kirjallisuuden vaikutteita.
Abbas Jadidi

Abbas Jadidi (; s. 13. tammikuuta 1969 Teheran) on iranilainen painija. Hän saavutti vapaapainissa olympiahopeaa vuonna 1996 ja voitti maailmanmestaruuden vuonna 1998.
Jadidi voitti alun perin maailmanmestaruuden vapaapainin alle 90-kiloisten sarjassa Torontossa 1993 mutta menetti mestaruutensa dopingkäryn seurauksena. Kilpailukieltonsa jälkeen hän saavutti MM-pronssia alle 100-kiloisten sarjassa Atlantassa 1995. Atlantan olympialaisissa 1996 hän hävisi alle 100-kiloisten loppuottelussa yhdysvaltalaiselle Kurt Anglelle tuomaripääröksellä suorituspisteiden oltua tasan ja sai hopeamitalin. Jadidi voitti maailmanmestaruuden alle 97-kiloisten sarjassa Teheranissa 1998. Samana vuonna hän voitti kultaa Aasian kisoissa. Vuonna 1999 hän saavutti pronssia alle 130-kiloisten sarjassa Ankaran MM-kilpailuissa. Sydneyn olympialaisissa 2000 hän sijoittui alle 130-kiloisten sarjassa neljänneksi.
Vahdat-sali

Vahdat-sali () on Teheranissa Iranissa sijaitseva salikompleksi, jota on käytetty muun muassa oopperan, baletin ja musiikkiteatterin esityksiin. Kompleksi koostuu pääsalista ja pienemmästä salista.
Vahdat-sali tunnettiin aiemmin nimellä Roudaki-sali, joka oli johdettu Rudakin nimestä. Rakennustyöt aloitettiin vuonna 1957, ja sali avattiin marraskuussa 1967. Arkkitehti oli Eugene Aftandilian, joka suunnitteli rakennuksen Wienin valtionoopperan salin mallin mukaan. Rakennuksen tilasi Iranin senaikainen kulttuuri- ja taideministeriö.
Jesse Salmenautio

Jesse Salmenautio (s. 11. elokuuta 2001) on suomalainen autourheilija. Salmenautio kilpailee Lamborghini Super Trofeo -sarjassa ja on ajanut muun muassa Intercontinental GT Challenge, Prototype Cup Germany ja Asian Le Mans Series -sarjoissa. Salmenautio on ajanut myös Italian ja ADACin Formula 4 -luokan sarjoissa.
Shushtarin vedensiirtojärjestelmä

Shushtarin vedensiirtojärjestelmä on muinainen kanavajärjestelmä Iranissa Khūzestānin maakunnassa. Se koostuu kahdesta pääkanavasta, jotka tuovat vettä Karun-joelta Shustarin kaupunkiin ja sitä ympäröiville viljelmille.
Järjestelmä on rakennettu 400-luvulla eaa. ja osia siitä on edelleen käytössä. Se on mahdollistanut hedelmätarhojen istutuksen ja maanviljelyn 40 000 hehtaarin alueella kaupungin eteläpuolella. Sen lisäksi järjestelmää on käytetty kaupungin vesihuoltoon, liikenteeseen, vesimyllyjen voimanlähteenä ja puolustusjärjestelmänä. 
Järjestelmän osia ovat Gargarin ja Dariunin kanavat, neljä padon ja sillan yhdistelmää jotka toimivat sekä kulkureitteinä että vedenkorkeuden säätelyssä, kolme muuta patoa, vesimyllyjen ja niitä pyörittävien vesiputousten järjestelmä sekä Salasarin linna valvonta- ja komentokeskuksena ja Kolah Farangin torni, josta voitiin tarkkailla veden virtausta.
Alireza Haghighi

Alireza Haghighi (; s. 2. toukokuuta 1988 Teheran) on iranilainen jalkapalloilija, pelipaikaltaan maalivahti. Hän on pituudeltaan 193-senttimetrinen. Hän on pelannut kotimaansa lisäksi Venäjällä, jossa hän jäi varamaalivahdin rooliin, Portugalissa ja Ruotsissa. Hän on pelannut Iranin A-maajoukkueessa 23 ottelua.
Haghighi on pelannut Iranin pääsarjassa 196 ottelua Persepolisin, Nassajin, Gol Gohar Sirjanin ja viimeksi kaudella 2023–2024 Havadarin joukkueessa. Hän siirtyi kesällä 2011 venäläisseura Rubin Kazaniin mutta pelasi siellä virallisissa otteluissa vain yhden Venäjän cupin ottelun syyskuussa 2015. Hän pelasi lainalla Portugalissa toisen sarjatason Covilhãssa alkuvuonna 2014 ja pääsarjajoukkue Penafielissa kaudella 2014–2015, jolloin hän pelasi 22 Portugalin liigan ottelua. Tammikuussa 2016 hän siirtyi portugalilaisseura Marítimoon, jossa hän pelasi neljä liigaottelua. Maaliskuusta 2017 toukokuuhun 2018 Haghighi pelasi Ruotsissa Eskilstunan ja Sundsvallin joukkueissa, joista ensin mainitussa hän pelasi 17 Allsvenskanin ottelua. Haghighi palasi runsaan vuoden pelitauon jälkeen syksyllä 2019 Iranin pääsarjaan.
Haghighi pelasi useissa Iranin nuorisomaajoukkueissa. Hän pelasi Iranin A-maajoukkueessa ensimmäisen kerran lokakuussa 2011 oltuaan sitä ennen jo vuoden ajan maajoukkueen varamaalivahtina. MM-kilpailuissa 2014 hän pelasi ykkösmaalivahtina joukkueensa kaikki kolme ottelua. Hän pelasi kaikkiaan 23 A-maaottelua, joista viimeisen kesäkuussa 2016. Vielä vuonna 2017 hän oli maajoukkueen mukana varamaalivahtina.
Shakkii

Shakkii on suomalainen hip hop -duo, jonka muodostavat rap-artisti Joosu J sekä rap-artisti ja tuottaja Aksim. Shakkiin debyttisingle ”23 leukaa” julkaistiin marraskuussa 2021. Heidän debyytti-EP "Kirahvi" julkaistiin vuonna 2022.
Shakkiin debyyttialbumi "Pelaa shakkii" julkaistiin 3. lokakuuta 2024. Albumin seitsemäs single ”Makaveli”, jossa vierailee Gettomasa, nousi Spotifyn Suomen Top 50 -listalle, korkeimmillaan sijalle 12. Albumilla vierailevat myös muun muassa Are, Röge, Lyttä ja Gracias.
Jaime Moreno (1995)

Jaime José Moreno Ciorciari (s. 30. maaliskuuta 1995 Puerto La Cruz, Venezuela) on venezuelalais-nicaragualainen jalkapalloilija, pelipaikaltaan hyökkääjä. Hän edustaa Veikkausliiga-joukkue SJK:ta.
Ura seurajoukkueissa.
Jaime Moreno aloitti jalkapallouransa synnyinmaassaan Venezuelassa, josta hän siirtyi vuonna 2015 Espanjaan. Espanjassa hän pelasi kolmanneksi ja neljänneksi korkeimmalla sarjatasolla vuosina 2015-2019. Vuonna 2019 hän pelasi lyhen aikaa Venezuelassa ennenkuin siirtyi Nicaraguaan, jossa hän pelasi kausina 2019-2022. Kaudella hän pelasi vielä Paraguayssä. 
Moreno saapui keväällä 2023 Suomeen Veikkausliigan SJK:n riveihin, jossa hän on pelannut kaksi kautta.
Ura maajoukkueessa.
Jaime Moreno pelasi aluksi Venezuelan poikien maajoukkueessa ennen kuin valitsi nicaragualaisen isänsä maajoukkueen, jossa hän on pelanut kaudesta 2016 lähtien Nicaraguan A-maajoukkueessa niin, että lokakuuhun 2024 mennessä hän on pelannut 38 maaottelua ja tehnyt 12 maalia.
Amir Ali Hajizadeh

Amir Ali Hajizadeh ( 1961/1962 Teheran – 13. kesäkuuta 2025) oli iranilainen kenraali.
Hajizadeh’n vanhemmat olivat alun perin kotoisin Karajin kaupungista. Hajizadeh sai hallinnon alalla maisterin oppiarvon. Hän liittyi Iranin vallankumouskaartiin Irakin–Iranin sodan sytyttyä. Hän pääsi sen palveluksessa ollessaan Hassan Tehrani Moghaddamin suojatiksi. Hajizadeh nimitettiin Iranin vallankumouskaartin ilmavoimien varakomentajaksi vuonna 2005 ja komentajaksi vuonna 2009. Hänestä tuli Iranin vallankumouskaartin ilma- ja avaruusvoimien johtaja sen perustamisen yhteydessä vuonna 2009.
Hajizadeh’n komennuksessa olleet joukot pudottivat Ukraine International Airlinesin lennon 752 tammikuussa 2020. Surmansa sai 176 ihmistä. Israelin silloinen puolustusministeri syytti Hajizadeh’a vuonna 2021 toimimisesta kymmenien alueella tehtyjen terrorististen rikosten taustavaikuttajana. Hänestä raportoitiin havaintoja Syyrian-vierailuilla vuosina 2019 ja 2020. Lokakuussa 2024 Hajizadeh sai Ali Khameneilta Fath-kunniamerkin Israeliin kohdistetuista ohjusiskuista.
Hajizadeh kuoli Israelin tekemässä ilmaiskussa 13. kesäkuuta 2025. Israel suoritti tuolloin suuren ilmaiskuoperaation Iranin ydinohjelmaa, sotilaskohteita ja sotilasjohtoa vastaan.
Persialaiset karavaaniseraljit

Persialaiset karavaaniseraljit on vuonna 2023 luotu Unescon maailmanperintökohde, johon kuuluu 54 karavaaniseraljia eri puolilla nykyistä Irania. Karavaaniseraljit olivat tienvarsimajataloja, jotka tarjosivat suojaa, ruokaa ja vettä karavaaneille, pyhiinvaeltajille ja muille matkailijoille. Karavaanseralien sijainnit määräytyivät juomaveden saatavuuden, maantieteellisten olosuhteiden ja turvallisuusnäkökohtien perusteella. Maailmanperintökohteeseen valittuja seraljeja pidetään arvokkaimpina esimerkkeinä Iranin lukuisista karavaaniseraljeista, ja ne ilmentävät monenlaisia arkkitehtonisia tyylejä, ilmasto-olosuhteisiin sopeutumista ja rakennusmateriaaleja, jotka ovat levinneet tuhansien kilometrien alueelle ja joita on rakennettu vuosisatojen ajan. Yhdessä ne esittelevät karavaaniseraljien kehitystä ja verkostoa Iranissa historian eri vaiheissa.
Khosro Heydari

Khosro Heydari (; s. 14. syyskuuta 1983 Teheran) on iranilainen jalkapalloilija, jonka pelipaikka oli oikealla laidalla. Hän on pituudeltaan 174-senttimetrinen. Hän pelasi koko seurajoukkueuransa Iranissa. Hän pelasi Iranin A-maajoukkueessa 60 ottelua vuosina 2007–2015.
Heydari pelasi Iranin pääsarjassa 404 ottelua, joissa hän teki kuusi maalia. Hän edusti vuodesta 2002 vuoteen 2019 kestäneellä pääsarjaurallaan Aboomoslemia, Paykania, PAS Teherania, PAS Hamedania, Esteghlalia ja Sepahania. Hän voitti Iranin liigamestaruuden Esteghlalin joukkueessa vuosina 2009 ja 2013 ja Sepahanin joukkueessa vuonna 2011 sekä Iranin cupin Esteghlalin joukkueessa vuosina 2012 ja 2018.
Heydari pelasi Iranin A-maajoukkueessa ensimmäisen kerran kesäkuussa 2007. Hän pelasi MM-kilpailuissa 2014 joukkueensa kaikki kolme ottelua, joista yhden avauskokoonpanossa. Hän pelasi kaikkiaan 60 A-maaottelua, joista viimeisen marraskuussa 2015.
Jalal Hosseini

Jalal Hosseini (; s. 3. helmikuuta 1982 Bandar-e Anzali) on iranilainen jalkapalloilija, pelipaikaltaan keskuspuolustaja. Hän on pituudeltaan 182-senttimetrinen. Hän pelasi kotimaansa lisäksi yhden kauden Qatarissa. Hän pelasi Iranin A-maajoukkueessa 114 ottelua vuosina 2007–2018.
Hosseini pelasi Iranin pääsarjassa 484 ottelua, joissa hän teki 23 maalia, ja Qatarin pääsarjassa 25 ottelua tekemättä maaleja. Hän edusti vuodesta 2002 vuoteen 2022 kestäneellä pääsarjaurallaan Iranissa Malavania, Saipaa, Sepahania, Persepolista ja Naft Teherania sekä Qatarissa Al Ahlia. Hän voitti Iranin liigamestaruuden Saipan joukkueessa vuonna 2007, Sepahanin joukkueessa vuosina 2010, 2011 ja 2012 sekä Persepolisin joukkueessa vuosina 2017, 2018, 2019, 2020 ja 2021. Hän voitti Iranin cupin Persepolisin joukkueessa vuonna 2019.
Hosseini pelasi Iranin A-maajoukkueessa ensimmäisen kerran helmikuussa 2007. Hän pelasi MM-kilpailuissa 2014 täyden peliajan joukkueensa kaikissa kolmessa ottelussa. Hän pelasi kaikkiaan 114 A-maaottelua, joista viimeisen toukokuussa 2018. Hän teki maaotteluissaan kahdeksan maalia.
Pejman Montazeri

Pejman Montazeri (; s. 6. syyskuuta 1983 Ahvāz) on iranilainen jalkapalloilija, pelipaikaltaan puolustaja. Hän on pituudeltaan 185-senttimetrinen. Hän pelasi kotimaansa lisäksi Qatarissa. Hän pelasi Iranin A-maajoukkueessa 51 ottelua vuosina 2008–2019.
Montazeri pelasi Iranin A-maajoukkueessa ensimmäisen kerran vuonna 2008. Hän pelasi MM-kilpailuissa 2014 täyden peliajan joukkueensa kaikissa kolmessa ottelussa ja oli vaihtopelaajana MM-kilpailuissa 2018. Hän pelasi kaikkiaan 51 A-maaottelua, joista viimeisen vuonna 2019. Hän teki A-maaotteluissaan yhden maalin.
Jake Dunwoody

Jake Dunwoody (s. 28. syyskuuta 1998 Glossop, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Veikkausliiga-joukkue AC Oulua.
Dunwoody kävi Manchester Cityn nuorisoakatemian ja 16-vuotiaasta Stoke Cityn nuorisoakatemian, jonka jälkeen siirtyi Stoke Cityn kirjoille kuitenkin pelaten lainalla Leek Townin ja Curzon Ashtonin riveissä, jotka olivat Englannin liigajärjestelmän ulkopuolisia joukkueita. Kaudella 2020 hän teki sopimuksen Irlannin pääsarjan Derry Cityn kanssa.
Kaudella 2021 Dunwoody siirtyi Suomeen. Hänen ensimäinen seuransa oli Helsingin IFK, jossa hän pelasi yhden kauden 2021. Sen jälkeen hän siirtyi Seinäjoelle SJK:n riveihin, jossa pelasi kaksi kautta. Kaudella 2024 hän pelasi AC Oulussa. Kaikkiaan Dunwoody on pelannut kolmessa suomalaisjoukkueessa Veikkausliigaa sadan ottelun verran ja tehnyt niissä seitsemän maalia.
Dunwoody on pelannut 15 ottelua Pohjois-Irlannin alle 21-vuotiaiden jalkapallomaajoukkueessa ja tehnyt niissä yhden maalin.
Valenin kirkko

Valenin kirkko () on Kvinnheradin kunnassa Norjassa sijaitseva puukirkko vuodelta 1978.
Holmedalin kirkko (Kvinnherad)

Holmedalin kirkko () on Kvinnheradin kunnassa Norjassa sijaitseva puinen pitkäkirkko vuodelta 1815.
Holmedalin kirkko (Askvoll)

Holmedalin kirkko () on Askvollin kunnassa Vestlandin läänissä Norjassa sijaitseva puinen pitkäkirkko vuodelta 1868.
Holmedalin kirkko

Holmedalin kirkko voi tarkoittaa seuraavia:
Persian qanatit

Persian qanatit on vuonna 2016 luotu Unescon maailmanperintökohde, johon kuuluu yksitoista qanatia eli maanalaista akveduktia eri puolilla nykyistä Irania. Muinainen qanat-järjestelmä on ollut käytössä Iranin kuivilla alueilla, jossa vettä maanalaisia tunneleita pitkin painovoiman avulla, usein useiden kilometrien päähän. Maailmaperintökohteeseen kuuluvat yksitoista qanaattia sisältävät työntekijöiden lepoalueita, vesialtaita ja vesimyllyjä. Edelleen käytössä oleva perinteinen kunnallinen hallintajärjestelmä mahdollistaa veden oikeudenmukaisen ja kestävän jakelun. Qanatit kertovat kulttuuriperinteistä ja sivilisaatioista kuivilla autiomaa-alueilla.
Navid Negahban

Navid Negahban (; s. 2. kesäkuuta 1968 Mashhad) on iranilaissyntyinen näyttelijä.
Negahban aloitti näyttelemisen koulun näytelmissä 8-vuotiaana. Hän pakeni Iranista islamilaista vallankumousta vuonna 1985 ja vietti aluksi aikaa Turkissa sekä Bulgariassa. Hän aloitti uransa näyttelijänä Saksassa. Negahban muutti vuonna 1993 Yhdysvaltoihin. Hänet tunnetaan rooleistaan muiden muassa elokuvissa "12 Strong" ja "Charlie Wilsonin sota" sekä televisiosarjoissa "24", "Isänmaan puolesta" ja "Legion". Negahban esiintyi myös Sulttaanina "Aladdinissa" (2019).
Åkran kirkko (Kvinnherad)

Åkran kirkko () on Kvinnheradin kunnassa Norjassa sijaitseva puinen pitkäkirkko vuodelta 1735.
Åkran kirkko

Åkran kirkko voi tarkoittaa seuraavia:
Kviteseidin kirkko

Kviteseidin kirkko () on Kviteseidin kunnassa Norjassa sijaitseva kivinen pitkäkirkko vuodelta 1915.
Brunkebergin kirkko

Brunkebergin kirkko () on Kviteseidin kunnassa Norjassa sijaitseva puinen ristikirkko vuodelta 1790.